Punk & Rock Festival Estonia 2017 - - jFLASH -
Punk & Rock Festival Estonia 2017
Viimati uuendatud: 25 Juuli 2017
Käesoleva aasta Punk & Rock Festival Estonia ürituse külastusega Raadi mõisa aladel oli pisut keeruline lugu. Nimelt oli reede õhtul meil jalgpall ja seega lükkus üritusele minek hilisemaks. Samal ajal aga esines Pedigree keda oleks just näha tahtnud. Tagantjärele võib öelda, et targem oleks jalka olnud ära jätta...
Kaido on peale jalkat väsimust täis ja tahab laupäeval jooksuvõistlusele minna, seega temast mulle kaaslast ei ole. Räägin siis kodused ära, õigemini, piisas vaid lastele iitsatada kui JAH-sõna oli kiire tulema.
Raadile jõuame autoga siis kui Kurjam laval möllab. No kohe võtab jala tatsuma Isegi Miia läheb rahvale lähemale ja vaatab kontserti lähemalt kui meie istekohad on. Kuulame kenasti Kurjami lõpuni ja siis teeme jalutuskäigu müügiputkade vahel – ei midagi erilist. Kui peale tuleb Ziggy Wild, siis seda me natukene aega kuulame, aga et see meile midagi ei paku, otsustame kodu tagasi minna – kell on laste jaoks palju.
Aga ka laupäeval oleme esindatud. Saabume terve perega siis kui Cube-A esineb. Päris meeldib kohe, laulavad vene keeles, aga tüübil on hea hääl ja laulud on mõnusad. Zahir see-eest meile väga ei meeldinud. Kuna meiega pidi ka Kaido liituma, siis hoidsime hoopis piletimüügi lähedale, et saaks talle õigel ajal pileti üle anda. Mängime seni kulli ja tagaajamist.
Kaido saabub siis kui SS Robot juba mürgeldab. Istume lava lähedale maha ja jääme kuulama/vaatama.
Nyrock City müriseb palju ja Miial hakkab asi kõrvadele. Ta on üsna väsinud ka, seega otsustab Kaja lastega kodu minna. Saadan naised auto juurde ja naasen platsile.
Söögid on veel enam-vähem normaalse hinnaga, aga joogid on kirveks keeratud – 3 EUR joogist. Ei, see pole vaid aktsiisitõusust :P Seega käisime Maximas, võtsime lihtsalt ühe pisikese lapiku – meeleolu tõstmiseks.
Ja siis sai Sibyl Vane’t kuulatud. Youtubist ei kõlanud tal lood üldse, siin aga oli täiesti mõnus. Eriti veel Vennaskonna alla
Enne Vennaskonda istusime maha ja panime kirja kõik Vennaskonna laulud mida viimaste aegade kontserditel ühtelugu on mängitud. Tahtsime kindlaks teha, kui paljuga me mööda paneme. Kirja sai 20 lugu ja üks mis eriti kindel – alustatakse nagunii Kopenhaagen’iga.
Ja siis tuli Vennaskond lavale. Juba esimesest loost, Dostojevskilik Doris, saime suure üllatuse osaliseks – lõppude lõpuks on repertuaaris muudatusi tehtud Ma nüüd ei mäleta, kas kuus või seitse lugu oli enne kui tuli selline lugu mis ka varem (püsi-)nimistusse kuulus. Ja siis tuli nii uut kui vana läbisegi. Väga põnev oli loo lõppedes oodata, et mis siis nüüd järgmiseks üllatuseks tuleb Ja üllatusi jagus. Selline asi andis Vennaskonna kontserdile oluliselt palju kaalu juurde. Käisime korduvalt bogos ja lava ees – välja elamist oli omajagu.
Ja nii ta seks aastaks läbi sai. Kodutee viskasime jala, mina kuni Filosoofini ja Kaido südalinnani PILDIRIDA